CELEX: 32014D0269
Language: ro
Date: 2014-05-06 00:00:00
Title: 2014/269/UE: Decizia de punere în aplicare a Consiliului din 6 mai 2014 de modificare a Deciziei 2009/935/JAI în ceea ce privește lista statelor terțe și organizațiilor cu care Europol încheie acorduri

13.5.2014   
            
            
               RO
            
            
               Jurnalul Oficial al Uniunii Europene
            
            
               L 138/104
            
         DECIZIA DE PUNERE ÎN APLICARE A CONSILIULUI
   din 6 mai 2014
   de modificare a Deciziei 2009/935/JAI în ceea ce privește lista statelor terțe și organizațiilor cu care Europol încheie acorduri
   
      (2014/269/UE)
   
   CONSILIUL UNIUNII EUROPENE,
   având în vedere Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (1), în special articolul 26 alineatul (1) litera (a),
   având în vedere Decizia 2009/934/JAI a Consiliului din 30 noiembrie 2009 de adoptare a normelor de punere în aplicare care reglementează relațiile Europol cu partenerii, inclusiv schimbul de date cu caracter personal și de informații clasificate (2), în special articolele 5 și 6,
   întrucât:
   
               (1)
            
            
               Consiliul a adoptat, la 30 noiembrie 2009, Decizia 2009/935/JAI (3).
            
         
               (2)
            
            
               Având în vedere faptul că stabilirea listei statelor terțe și organizațiilor cu care Europol încheie acorduri, menționată la articolul 26 alineatul (1) litera (a) din Decizia 2009/371/JAI (denumită în continuare „lista”), are legătură cu relațiile externe ale Uniunii și statelor sale membre, dispoziția respectivă conferă Consiliului competențe de executare în ceea ce privește stabilirea listei respective. În temeiul Deciziilor 2009/371/JAI și 2009/935/JAI, lista este prevăzută în anexa la Decizia 2009/935/JAI.
            
         
               (3)
            
            
               Consiliul de administrație al Europol are competența de a revizui, dacă este necesar, lista și de a decide dacă să propună Consiliului modificarea acesteia.
            
         
               (4)
            
            
               În cadrul reuniunii sale din 3-4 octombrie 2012, Consiliul de administrație al Europol a decis să recomande Consiliului ca acesta să adauge pe listă anumite state terțe, subliniind necesitatea operațională de a încheia acorduri de cooperare cu respectivele state terțe.
            
         
               (5)
            
            
               Este deosebit de important ca Europol să inițieze procedura pentru încheierea unui acord de cooperare acordând prioritate Georgiei, date fiind angajamentele din cadrul Parteneriatului estic stabilite în 2009, parafarea în noiembrie 2013 a Acordului de asociere dintre Uniunea Europeană și Georgia și agenda de asociere UE-Georgia, precum și Planul de acțiune privind liberalizarea vizelor UE-Georgia.
            
         
               (6)
            
            
               Prin urmare, Decizia 2009/935/JAI ar trebui modificată în consecință.
            
         
               (7)
            
            
               La 19 decembrie 2012, Consiliul a decis să consulte Parlamentul European și, în urma consultării respective, Parlamentul European a emis un aviz (4),
            
         ADOPTĂ PREZENTA DECIZIE:
   Articolul 1
   La punctul 1 din anexa la Decizia 2009/935/JAI, se introduc următoarele rubrici:
   
               —
            
            
               Brazilia
            
         
               —
            
            
               Georgia
            
         
               —
            
            
               Mexic
            
         
               —
            
            
               Emiratele Arabe Unite.
            
         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 6 mai 2014.
      
         
            Pentru Consiliu
         
         
            Președintele
         
         G. STOURNARAS
      
   
   
      (1)  JO L 121, 15.5.2009, p. 37.
   
      (2)  JO L 325, 11.12.2009, p. 6.
   
      (3)  Decizia 2009/935/JAI a Consiliului din 30 noiembrie 2009 de stabilire a listei statelor terțe și organizațiilor cu care Europol încheie acorduri (JO L 325, 11.12.2009, p. 12).
   
      (4)  Avizul din 20 noiembrie 2013 (nepublicat încă în Jurnalul Oficial).